171. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ ΕΜΠΟΡΙΟΥ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Α2/32496/5778 της 4/24 Σεπτ. 1991 (ΦΕΚ Β΄ 785) (Διόρθ. Σφαλμ. στο ΦΕΚ Β΄ 947/18  Νοεμ. 1991) Χορήγηση αδειών κυκλοφορίας βυτιοφόρων αυτοκινήτων ιδιωτικής χρήσης. Έχοντας υπόψη: 1.Την διάταξη της παρ. δ΄ της παρ. 3 του άρθρ. 15 του Νόμ. 1571/85 «Ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις» (Α΄ 192) όπως η παράγραφος αυτή αντικαταστάθηκε και συμπληρώθηκε με την παρ. 3 του άρθρ. 5 του κεφ. Β΄ του Νόμ. 1769/88 «Κύρωση της από 9ης Δεκ. 1987 τροποποιητικής σύμβασης μεταξύ του Ελληνικού Δημοσίου και των Εταιρειών DENISON κ.λπ.». 2.Τις διατάξεις του άρθρ. 5 του Νόμ. 1959/91 (Α΄ 123) «Για τις οδικές μεταφορές, τις επικοινωνίες και άλλες διατάξεις», αποφασίζουμε: ΚΕΦΑΛΑΙΟ Α΄ ΓΕΝΙΚΟΙ ΟΡΟΙ ΓΙΑ ΤΗΝ ΚΥΚΛΟΦΟΡΙΑ  ΚΑΙ ΤΗΝ ΔΙΕΝΕΡΓΕΙΑ ΜΕΤΑΦΟΡΩΝ ΜΕ ΦΙΧ ΑΥΤΟΚΙΝΗΤΑ ΜΕΤΑΦΟΡΑΣ ΥΓΡΩΝ  ΚΑΥΣΙΜΩΝ-ΥΓΡΑΕΡΙΩΝ ΚΑΙ ΘΕΡΜΗΣ ΑΣΦΑΛΤΟΥ 1.Η διενέργεια οδικών μεταφορών με φορτηγά ιδιωτικής χρήσης αυτοκίνητα βυτιοφόρα μεταφοράς υγρών καυσίμων, υγραερίων και θερμής ασφάλτου επιτρέπεται μόνο εφόσον πληρούνται αθροιστικά οι παρακάτω όροι: α)Τα υγρά καύσιμα ή τα υγραέρια ή η θερμή  άσφαλτος ανήκουν στην επιχείρηση υπέρ της  οποίας    έχει    εκδοθεί    η      άδεια       κυκλοφορί-ας του Φ.Ι.Χ. αυτοκινήτου ή έχουν πωληθεί, αγοραστεί, παραχθεί ή μετατραπεί από αυτήν. (Μετά τη σελ. 242,8942) Σελ. 242,8943 Τεύχος 1185 – Σελ. 27 Φορτηγά αυτοκίνητα 21.Ε.δ.168-171 Για την απόδειξη των αναφερομένων στην παρούσα παράγραφο οι οδηγοί των αυτοκινήτων αυτών πρέπει να έχουν μαζί τους τα συνοδευτικά έγγραφα της κάθε μεταφοράς τα οποία θα φέρουν αποκλειστικά την εμπορική επωνυμία του ιδιοκτήτη του βυτιοφόρου. β)Σκοπός του κάθε ταξιδιού είναι η μεταφορά των παραπάνω προϊόντων από και προς την επιχείρηση ή η διακίνησή της από την επιχείρηση προς τρίτους πελάτες της επιχείρησης. Σε περίπτωση που η επιχείρηση ασκεί μόνο αποκλειστική εμπορία των προϊόντων αυτών απαγορεύεται η μεταφορά τους από τον τρόπο παραγωγής απευθείας στον πελάτη εφόσον τα προϊόντα αυτά μεταφέρονται με Φ.Ι.Χ. βυτιοφόρα αυτοκίνητα μικτού βάρους πάνω από 4.000 χιλιόγραμμα. Ειδικά για τα Φ.Ι.Χ. αυτοκίνητα βυτιοφόρα μεταφοράς υγρών καυσίμων που ανήκουν σε Εταιρείες εμπορίας πετρελαιοειδών επιτρέπεται: α)σε νομούς που οι Εταιρείες δεν έχουν εγκαταστάσεις πετρελαιοειδών να φορτώνουν από τα διϋλιστήρια και να μεταφέρουν απευθείας στους πελάτες τους και β)να μεταφέρουν υγρά καύσιμα από διϋλιστήρια (ανεξάρτητα αν έχουν εγκαταστάσεις πετρελαιοειδών απευθείας σε πρατήρια υγρών καυσίμων που είναι συμβεβλημένα με την Εταιρεία-ιδιοκτήτη του φορτηγού αυτοκινήτου. γ)Τα Φ.Ι.Χ. αυτοκίνητα βυτιοφόρα μεταφοράς υγρών καυσίμων, υγραερίων και θερμής ασφάλτου μικτού βάρους πάνω από 4.000 χιλιόγραμμα οδηγούνται από οδηγούς που έχουν προσληφθεί με σχέση εξηρτημένης εργασίας και είναι εφοδιασμένοι με την αντίστοιχη άδεια ικανότητας οδηγού. Ειδικά οι οδηγοί βυτιοφόρων μεταφοράς υγρών καυσίμων κατά την μεταφορά πρέπει να έχουν μαζί με τα άλλα συνοδευτικά έγγραφα και θεωρημένη ανά δίμηνο βεβαίωση του Υπουργείου Εργασίας, από την οποία προκύπτει ότι εξακολουθούν να εργάζονται ως οδηγοί με σχέση εξηρτημένης εργασίας στην Εταιρεία που ανήκει το βυτιοφόρο Φ.Ι.Χ. αυτοκίνητο. «Η παρούσα παράγραφος δεν εφαρμόζεται σε περιπτώσεις κυκλοφορίας Φ.Ι.Χ. αυτοκινήτων βυτιοφόρων μεταφοράς υγρών καυσίμων που ανήκουν σε Εταιρείες εμπορίας πετρελαιοειδών και τα οποία εξυπηρετούν ανάγκες μεταφοράς υγρών καυσίμων σε περιφέρειες μικρών νησιών (Ν. Κυκλάδων, νήσου Λήμνου και Δωδεκανήσου πλην της νήσου  Σελ. 242,8944 Τεύχος 1158-Σελ. 28 Ρόδου). Στις περιπτώσεις αυτές οι σχέσεις εργασίας των οδηγών με την επιχείρηση θα καθορισθούν με κοινή απόφαση των Υπουργών Εργασίας και Μεταφορών και Επικοινωνιών. Το μέσα σε « » τρίτο εδάφιο, αντικαταστάθηκε και συμπληρώθηκε ως άνω από την Α2/42532/7662/12 Μαρτ.-7 Απρ. 1992 (ΦΕΚ Β΄ 237), απόφ. Υπ. Βιομηχ. Ενέργειας και Τεχνολ. και Εμπορίου και Μεταφορών και Επικοινωνιών. (Διόρθ. Σφαλμ. στο ΦΕΚ Β΄ 358/5 Ιουν. 1992). Στις περιπτώσεις αυτές οι σχέσεις εργασίας των οδηγών με την επιχείρηση θα καθορισθούν με κοινή απόφαση των Υπουργών Εργασίας και Μεταφορών και Επικοινωνιών. δ)Τα Φ.Ι.Χ. αυτοκίνητα είναι εφοδιασμένα με άδεια κυκλοφορίας. ε)Δεν μεταφέρουν άλλα προϊόντα πέραν αυτών που αναγράφονται στην άδεια κυκλοφορίας τους. στ)Κατά την μεταφορά τα διακριτικά σήματα της Εταιρείας πρέπει να είναι εμφανή τόσο στα πρατήρια όσο και στα βυτιοφόρα αυτοκίνητα και ζ)Απαγορεύεται να φέρουν διαφημιστικά σήματα άλλων Εταιρειών εμπορίας πετρελαιοειδών. 2.Τα Φ.Ι.Χ. αυτοκίνητα βυτιοφόρα μεταφοράς υγρών καυσίμων, υγραερίων και θερμής ασφάλτου επιτρέπεται να διενεργούν και διεθνείς μεταφορές με τους όρους και προϋποθέσεις της κανονιστικής απόφασης Φ. 205/68/1/27.4.1983 «περί όρων προϋποθέσεων για την διενέργεια διεθνών οδικών εμπορευματικών μεταφορών. 21.Ε.δ.171 Φορτηγά αυτοκίνητα ΚΕΦΑΛΑΙΟ Β΄ ΑΡΜΟΔΙΟΤΗΤΑ ΕΚΔΟΣΗΣ ΑΔΕΙΩΝ  ΚΥΚΛΟΦΟΡΙΑΣ 1.Οι άδειες κυκλοφορίας των φορτηγών αυτοκινήτων ιδιωτικής χρήσης βυτιοφόρων μεταφοράς υγρών καυσίμων, υγραερίων και θερμής ασφάλτου εκδίδονται από τις Νομαρχιακού επιπέδουΥπηρεσίες του Υπουργείου Μεταφορών και Επικοινωνιών, εφόσον προσκομισθούν τα απαιτούμενα δικαιολογητικά και με την συνδρομή των κατά περίπτωση όρων και προϋποθέσεων όπως ορίζονται παρακάτω εφόσον καταβληθεί η προβλεπόμενη από τις οικείες διατάξεις υπέρ του Δημοσίου εφάπαξ εισφορά. Για την έκδοση της παραπάνω άδειας δεν απαιτείται εγκριτική απόφαση του οικείου Νομάρχη. 2.Αρμόδια Υπηρεσία για την έκδοση των κατά τα ανωτέρω αδειών κυκλοφορίας είναι η Υπηρεσία Συγκοινωνιών στην περιοχή της οποίας υπάγεται συγκοινωνιακά ο τόπος που έχει έδρα η επιχείρηση. ΚΕΦΑΛΑΙΟ Γ΄ ΑΔΕΙΕΣ ΚΥΚΛΟΦΟΡΙΑΣ ΦΙΧ ΑΥΤΟΚΙΝΗΤΩΝ ΒΥΤΙΟΦΟΡΩΝ ΜΕΤΑΦΟΡΑΣ  ΥΓΡΩΝ ΚΑΥΣΙΜΩΝ-ΥΓΡΑΕΡΙΩΝ  ΚΑΙ ΘΕΡΜΗΣ ΑΣΦΑΛΤΟΥ 1.Άδειες κυκλοφορίας Φ.Ι.Χ. αυτοκινήτων μεταφοράς υγρών καυσίμων, υγραερίων και θερμής ασφάλτου, πάνω από 4.000 χιλιόγραμμα, χορηγούνται σε Εταιρείες εμπορίας πετρελαιοειδών υγραερίων και θερμής ασφάλτου, οι οποίες κατέχουν ισχύουσα άδεια λειτουργίας σύμφωνα με τις διατάξεις του Νόμ. 1571/85 (Α΄ 192) όπως αντικαταστάθηκε και συμπληρώθηκε με το Νόμ. 1769/88 (Α΄ 68). 2.Στις Εταιρείες εμπορίας πετρελαιοειδών χορηγούνται άδειες κυκλοφορίας Φ.Ι.Χ. αυτοκινήτων βυτιοφόρων μεταφοράς υγρών καυσίμων (βενζίνης, πετρελαίου, μαζούτ και καυσίμων αεροσκαφών) κατά ελάχιστο αριθμό 2 και μέγιστο μέχρι του αριθμού που καλύπτει το 100% του όγκου πωλήσεων των παραπάνω κατηγοριών υγρών καυσίμων, αφαιρουμένου του όγκου πωλήσεων που παραδίνεται απευθείας στους πελάτες με δεξαμενόπλοιο. Οι ρυθμίσεις της παραγράφου αυτής, για την χορήγηση αδειών κυκλοφορίας βυτιοφόρων αυτοκινήτων ιδιωτικής χρήσης μεταφοράς υγρών καυσίμων, μικτού βάρους άνω των 4 τόνων σε Εταιρείες εμπορίας πετρελαιοειδών, δεν έχουν εφαρμογή στις εξής περιπτώσεις: α)Όταν πρόκειται για μεταφορές καυσίμου για το ανεφοδιασμό αεροσκαφών (REFUELLERS) και εφόσον οι μεταφορές αυτές διενεργούνται εντός του κλειστού χώρου των αεροδρομίων και  β)Όταν πρόκειται για μεταφορές που διενεργούνται αποκλειστικά και μόνο σε νησιά που είναι μόνιμα εγκατεστημένες οι Εταιρείες εμπορίας πετρελαιοειδών, εφόσον τούτο βεβαιώνεται από την οικεία Υπηρεσία Συγκοινωνιών. Σε αυτή την περίπτωση δεν περιλαμβάνονται τα νησιά Εύβοιας, Κέρκυρας, Κρήτης και Ρόδου. 3.Στις Εταιρείες εμπορίας υγραερίων χορηγούνται άδειες κυκλοφορίας Φ.Ι.Χ. αυτοκινήτων βυτιοφόρων μεταφοράς υγραερίων κατά ελάχιστο αριθμό, ένα (1) και μέγιστο μέχρι του αριθμού που καλύπτει το 100% του όγκου πωλήσεώς τους. 4)Στις Εταιρείες εμπορίας θερμής ασφάλτου χορηγούνται μέχρι 2 άδειες κυκλοφορίας βυτιοφόρου αυτοκινήτων μεταφοράς θερμής ασφάλτου. ΚΕΦΑΛΑΙΟ Δ΄ ΔΙΑΔΙΚΑΣΙΑ ΧΟΡΗΓΗΣΕΩΣ ΑΔΕΙΩΝ  ΚΥΚΛΟΦΟΡΙΑΣ ΒΥΤΙΟΦΟΡΩΝ ΦΙΧ  ΑΥΤΟΚΙΝΗΤΩΝ 1.Για την χορήγηση των αδειών κυκλοφορίας βυτιοφόρων υγρών καυσίμων και μεταφοράς υγραερίων οι εταιρείες εμπορίας πετρελαιοειδών υποβάλλουν στην αρμόδια Υπηρεσία Συγκοινωνιών αίτηση με την οποία θα ζητούν βεβαίωση περί του αριθμού των κατεχομένων βυτιοφόρων ΙΧ αυτοκινήτων. 2.Η Υπηρεσία Συγκοινωνιών στην περιοχή της οποίας έχει έδρα η εταιρεία πετρελαιοειδών χορηγεί βεβαίωση του τύπου: «Βεβαίωση» Βεβαιούται ότι όπως προκύπτει από τα στοιχεία της Υπηρεσίας μας η επιχείρηση με την επωνυμία …………………που εδρεύει στην ………….. επί της οδού ………..αριθμός ……..και με αντικείμενο εργασιών…………διαθέτει τα παρακάτω φορτηγά αυτοκίνητα ΙΧ μεταφοράς υγρών καυσίμων ή υγραερίων. α/α αριθ. κυκλοφορίας είδος μεταφερομένου  προϊόντος 1 …………….… 2 ……..……..…. 3 ……………..… 3.Η παραπάνω βεβαίωση υποβάλλεται στην αρμόδια Υπηρεσία του Υπουργείου Βιομηχανίας, Ενέργειας και Τεχνολογίας – Εμπορίου προκειμένου να καθοριστεί ο αριθμός των βυτιοφόρων μεταφοράς υγρών καυσίμων ή υγραερίων που επιτρέπεται να κυκλοφορήσει η συγκεκριμένη εταιρεία σε σχέση με τον όγκο πωλήσεών τους κατά περίπτωση. 4.Η αρμόδια Υπηρεσία του Υπουργείου Βιομηχανίας, Ενέργειας και Τεχνολογίας και Εμπορίου με βάση την παραπάνω βεβαίωση χορηγεί στην ενδιαφερόμενη Εταιρεία πιστοποιητικό το οποίο θα είναι του τύπου: «ΠΙΣΤΟΠΟΙΗΤΙΚΟ» Η Εταιρεία………….. με την επωνυμία………… και με έδρα ………… λειτουργεί νόμιμα και σύμφωνα με τις διατάξεις………… μέχρι………. και έχει πραγματοποιήσει τον προηγούμενο χρόνο συνολικό όγκο πωλήσεων………….. κυβικά μέτρα (κατά την έννοια της παραγράφου…………. της παρούσας) και επιτρέπεται με βάσει τα παραπάνω στοιχεία να κατέχει……… βυτιοφόρα μεταφοράς υγρών καυσίμων ή βυτιοφόρα μεταφοράς υγραερίων. (Μετά τη σελ. 242,8944) Σελ. 242,8945 Τεύχος 1158- Σελ. 29 Φορτηγά αυτοκίνητα 21.Ε.δ.171 5.Η παραπάνω βεβαίωση υποβάλλεται στην αρμόδια Υπηρεσία Συγκοινωνιών μαζί με: α)Βεβαίωση της Οικονομικής Εφορίας περί του αντικειμένου της εταιρείας και β)Επικυρωμένο φωτοαντίγραφο της άδειας λειτουργίας της Εταιρείας που χορηγείται σύμφωνα με τις διατάξεις του Νόμ. 1571/85. 6.Η αρμόδια υπηρεσία αφού, χορηγήσει τις αιτούμενες άδειες βυτιοφόρων ΦΙΧ αυτοκινήτων τηρεί μητρώο για τον αριθμό και την κατηγορία των ΦΙΧ αυτοκινήτων της. 7.Για την χορήγηση αδειών κυκλοφορίας βυτιοφόρων ΦΙΧ αυτοκινήτων μεταφοράς θερμής ασφάλτου η εταιρεία υποβάλλει πιστοποιητικό του τύπου που αναφέρεται στην παρ. «4» του παρόντος κεφαλαίου χωρίς να αναφέρεται ο όγκος πωλήσεως του προϊόντος αυτού. ΚΕΦΑΛΑΙΟ Ε΄ ΜΕΤΑΒΑΤΙΚΕΣ ΔΙΑΤΑΞΕΙΣ 1.Από την ισχύ της παρούσας κάθε νέα άδεια κυκλοφορίας ΦΙΧ αυτοκινήτου βυτιοφόρων μεταφοράς υγρών καυσίμων, υγραερίων και θερμής ασφάλτου εκδίδεται με τους όρους και προϋποθέσεις της παρούσας. 2.Εκτός από τους όρους και προϋποθέσεις που αναφέρονται στην νόμιμη διενέργεια μεταφορών με ΦΙΧ αυτοκίνητα βυτιοφόρα μεταφοράς υγρών καυσίμων, υγραερίων και θερμής ασφάλτου, ισχύουν οι απαγορεύσεις και οι ποινές που προβλέπονται για τα κυκλοφορούντα με τις διατάξεις του Νόμ. 1959/91, εκτός της υποχρέωσης οδήγησης των αυτοκινήτων της κατηγορίας των βυτιοφόρων μεταφοράς υγρών καυσίμων για τα οποία η υποχρέωση οδήγησης από οδηγούς με σχέση εξαρτημένης εργασίας ισχύει για τα αυτοκίνητα που κυκλοφόρησαν μετά την 13η Σεπτ. 1990. 3.Καταργούνται οι με αριθ. πρωτ. Α2/23070/ 1009/1988, Α2/34831/6899/13.9.1990 (Β΄ 622) και Α2/35472/7023/13.9.1990 (Β΄ 622) κανονιστικές αποφάσεις. 4.Η απόφαση αυτή ισχύει από την δημοσίευσή της στην Εφημερίδα της Κυβερνήσεως. Σελ. 242,8946 Τεύχος 1158- Σελ. 30